मुंडा उप परिवार दा खेतर-विस्तार पूर्वी-भारत दे प्रमुख-प्रमुख हिस्सें च ऐ। इस उप परिवार दियां दो शाखां न-उत्तरी मुंडा ते दक्खनी मुंडा। उत्तरी मुंडा दा खेतर-विस्तार छोटा नागपुर, बिहार, बंगाल, उड़ीसा आदि च ऐ ते इस खित्ते च कोर्कु, संथाली, मुंडारी, भूमिज, हो आदि भाशा बोल्लियां जंदियां न। दक्खनी मुंडी उप परिवार मझाटले उड़ीसा ते आन्ध्र-प्रदेश ते उड़ीसा दे बन्ने दे लाकें च फैले दा ऐ। खड़ियां, जुआंग, कोरापट आदि इस वर्ग दियां प्रमुख भाशां न। दौनें शाखाएं दी भाशाएं चा ‘संथाली’ प्रमुख ऐ।